
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότη¬ 
τας 8 περιοχή «Αιξωνή» του δήμου Γλυφάδας (Ν. Αττικής) και 
τροποποίηση του εγκεκριμένου ρυμοτομικού σχεδίου σε συνεχό¬ 
μενη περιοχή του ίδιου δήμου.. 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του εγκεκριμένου ρυμοτομικού σχεδίου 
του Δήμου Κηφισίας (Ν. Αττικής). 2 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
πλατείας Ελευθερίας του Δήμου Καλαβρύτων (Ν. Αχαΐας) και 
καθορισμός ειδικών όρων και περιορισμών δόμησης. 3 


. ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης τμήματος της πολεοδομικής ενότητας 
8 περιοχή «Αιξωνή» του δήμου Γλυφάδας (Ν. Αττικής) και τροπο¬ 
ποίηση του εγκεκριμένου ρυμοτομικού σχεδίου σε συνεχόμενη πε¬ 
ριοχή του ίδιου δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4) του Ν. 1337/1983 «Επέκταση των πολεοδομικών σχεδίων οικι¬ 
στική ανάπτυξη και σχετικές ρυθμίσεις» {Α' 33) όπως το άρθρο 6 τροπο¬ 
ποιήθηκε με την παρ. 2 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση συναφών θε¬ 
μάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 3, 9 και 70 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228), όπως μεταγενέ¬ 
στερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7, 8,9του Ν. 1577/1985 

«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 13 (παρ. 1, 2 και 3) του Ν. 1647/1986 «Οργανισμός Κτη¬ 
ματολογίου και Χαρτογραφήσεων Ελλάδας (ΟΚΧΕ) και άλλες σχετικές 
ρυθμίσεις» (Α' 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεων του Ν. 1577/1985 «ΓΌΚ» και άλλες σχετι¬ 
κές διατάξεις» (Α' 91). * 

4. Τις διατάξεις της παρ. 1 (περ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την αριθ. 51031/3107/1989 απόφαση του Υπουργού Περιβάλ¬ 
λοντος Χωροταξίας και Δημοσίων Έργων «Έγκριση Γενικού Πολεοδο- 


μικού Σχεδίου του δήμου Γλυφάδας (Ν. Αττικής)» (Δ' 474). 

6. Τις διατάξεις της παρ. 1 του άρθρου 19τουΝ. 1849/1989 «Επέ¬ 
κταση και συμπλήρωση των στεγαστικών προγραμμάτων του Οργανι- ; 
σμού Εργατικής Κατοικίας και άλλες διατάξεις» (Α' 113). 

7. Την αριθ. 56571/3918/1989 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση πολεοδομικής 
προμελέτης της πολεοδομικής ενότητας 8 περιοχή «Αιξωνή» του δήμου 
Γλυφάδας (Ν. Αττικής)». 

8. Τις αριθ. 272/1987 και 4/1988 γνωμοδοτήσεις του δημοτικού 
συμβουλίου Γλυφάδας. 

9. Την αριθ. 33/14.10.1988 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος Νομαρχίας Πειραιά. 

10. Την αριθ. 580/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται: α) το πολεοδομικό σχέδιο τμήματος της πολεοδομικής 
ενότητας 8, περιοχή «Αιξωνή» του δήμου Γλυφάδας (Ν. Αττικής), με 
τον καθορισμό οικοδομήσιμων χώρων, οδών, πεζοδρόμων, χώρων κοι¬ 
νοχρήστου πρασίνου, χώρου παιδικής χαράς και β) η τροποποίηση του 
εγκεκριμένου ρυμοτομικού σχεδίου σε συνεχόμενη περιοχή του ίδιου δή¬ 
μου ι) στα αριθ. 576, 577, 578 και 579 οικοδομικά τετράγωνα με τη 
μετατόπιση των οικοδομικών και ρυμοτομικών γραμμών και την επι¬ 
βολή προκηπίου και ιι) στα αριθ. 582 και 583 οικοδομικά τετράγωνα 
με την κατάργηση αυτών, τη δημιουργία νέων και την ενοποίησή τους 
με την περιοχή επέκτασης όπως οι ρυθμίσεις αυτές φαίνονται στα δύο 
(2) σχετικά χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Δ/νσης Τοπογραφι¬ 
κών Εφαρμογών με την αριθ. 62451/1989 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με την παρ. α του άρθρου 1 του παρόντος και τροποποιούνται οι όροι και 
περιορισμοί δόμησης των τροποποιούμενων με την παρ. βιι του άρθρου 
1 αριθ. 582 και 583 οικοδομικών τετραγώνων. 

Άρθρο 3 

Στους οκοδομήσιμους χώρους της παραπάνω περιοχής, επιτρέπεται 
η χρήση γενικής κατοικίας όπως προσδιορίζεται από το άρθρο 3 του 
από 23.2.1987 Π. Δ/τος (Δ’ 166) και ειδικότερα: 

- κατοικία 

- ξενώνες δυναμικού μέχρι 20 κλινών 

- εμπορικά καταστήματα που εξυπηρετούν καθημερινές ανάγκες 
των κατοίκων της περιοχής (παντοπωλείο, φαρμακείο, χαρτοπωλείο 
κ.λπ. εμβαδού μέχρι 80 τ.μ. ανά αυτοτελή ιδιοκτησία) 

- γραφεία, τράπεζες, ασφάλειες, κοινωφελείς οργανισμοί 

- κτίρια εκπαίδευσης 

- αναψυκτήρια 

- θρησκευτικοί χώροι 

- κτίρια κοινωνικής πρόνοιας 

- επαγγελματικά εργαστήρια αρτοποιίας, ζαχαροπλαστικής, πλυ¬ 
ντηρίων ρούχων, καθαριστηρίων, βαφείων, σιδερωτηρίων ρούχων, 
σύμφωνα με τον πίνακα του άρθρου 2 παρ. 2 του Π. Δ/τος 84/1984 
(Α' 33). 

- αθλητικές εγκαταστάσεις 

- γήπεδα στάθμευσης 

- πολιτιστικά κτίρια και εν γένει πολιτιστικές εγκαταστάσεις. 

Άρθρο 4 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το σχέδιο με την παρ. α του άρθρου 
1 του παρόντος καθώς και στην περιοχή της οποίας τροποποιείται το 
σχέδιο με την παρ. βι του άρθρου 1 επιβάλλεται προκήπιο πλάτους 
τριών (3), τεσσάρων (4) και έξι (6) μέτρων, όπως φαίνεται στα ίδια δια¬ 
γράμματα. , 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: Είκοσι (20) μέτρα. 

Ελάχιστο εμβαδόν: Χίλια (1000) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα: 

α) τα οικόπεδα τα οποία κατά τη δημοσίευση του παρόντος διατάγ¬ 
ματος έχουν ελάχιστο πρόσωπο: δέκα (10) μέτρα, ελάχιστο εμβαδόν: 
διακόσια πενήντα (250) τ.μ. και 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης εφόσον έχουν ελάχιστο πρόσωπο: δέκα (10) 
μέτρα, ελάχιστο εμβαδόν: διακόσια πενήντα (250) τ.μ. 

3. Επιπλέον των προϋποθέσεων των προηγουμένων παραγράφων 1 


και 2 τα οικόπεδα θεωρούνται άρτια και οικοδομήσιμα εφόσον: α) στο 
οικοδομήσιμο τμήμα του οικοπέδου εγγράφεται κάτοψη κτιρίου με ελά¬ 
χιστη επιφάνεια πενήντα (50) τ.μ. και ελάχιστη πλευρά πέντε (5) μέτρα 
και β) δεν δημιουργήθηκαν από κατάτμηση που έγινε κατά παράβαση 
των διατάξεων του από 22.6.1983 Π. Δ/τος (Δ' 284). 

4. Μέγιστο ποσοστό κάλυψης των οικοπέδων: Πενήντα τοις εκατό 
(50%) της επιφάνειας τους. 

5. Ο συντελεστής δόμησης ορίζεται ως εξής: 

α) Για το τμήμα του οικοπέδου μέχρι και 250 τ.μ. οκτώ δέκατα 

( 0 , 8 ). . 

β) Για το τμήμα του οικοπέδου από 250 τ.μ. μέχρι και 500 τ.μ. έξι 
δέκατα (0,6). 

γ) Για το τμήμα του οικοπέδου από 500 τ.μ. και άνω: Τέσσερα δέ¬ 
κατα (0,4). 

6. Μέγιστο επιτρεπόμενο ύψρς' των ανεγερθησομένων κτιρίων: 
Έντεκα (11) μέτρα. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 4 Οκτωβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

I: 

(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του εγκεκριμένου ρυμοτομικού σχεδίου του Δή¬ 
μου Κηφισίας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεατού δομήσεως κλπ» (Α’ 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεατού δομήσεως κατά το Ν. 880/1979» (Α’ 154), 
όπως τροποποιήθηκε με το υπ’ αριθ. 367/1987 Γ1. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίοις, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 εδαφ. ιδ του Ν. 1558/1985 · 
«Κυβέρνηση και Κυβερνητικά Όργανα» (Α' 137). 

6. Την από 18.5.1988 (αριθ. πρωτ. 38803/18.5.88) αίτηση του 
Δημητρίου Τζία πληρεξουσίου των Βασιλείου, Αθανασίου και Ελισσάβετ 
Τζία. 

7. Την υπ’ αριθ. 10/1989 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την υπ’ αριθ. 18911/23.3.89 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων για προέγκριση της σχετι¬ 
κής τεχνικής μελέτης, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 28.2.1987 Π. Δ/γμα (Δ’ 364/1987) 
από το βαρυνόμενο ακίνητο που βρίσκεται εντός του ρυμοτομικού σχε¬ 
δίου του δήμου Αθηναίων επί της οδού Σταδίου αριθ. 23, ιδιοκτησίας 
Ειρήνης Αλεβιζάτου και Ελένης Κινδύνη και για το οποίο έχει εκδοθεί ο 
υπ’ αριθ. 327/1988 σχετικός τίτλος δικαιώματος μεταφοράς συντελε¬ 
στή δόμησης σε άλλο ακίνητο (ωφελούμενο) που βρίσκεται εντός του ρυ¬ 
μοτομικού σχεδίου του δήμου Κηφισιάς και επί των οδών Πύρρου και 


Σειρήνων (Ο.Τ. 262) φερόμενο ως ιδιοκτησία των Βασιλείου, Αθανα¬ 
σίου και Ελισσάβετ Τζία, όπως^το ωφελούμενο ακίνητο φαίνεται στο 
σχετικό πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την υπ’ 
αριθμ. 56574/1989 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 52,60 τ.μ. που αντιστοιχεί, σε 17,18 τ.μ. (από 
ορόφους) του βαρυνόμενου ακινήτου. 

Τα ειδικότερα στοιχεία του ωφελουμένου ακινήτου μετά την μετα¬ 
φορά είναι: 

α. Εμβαδόν οικοπέδου: 658,50 τ.μ. 

β. Συντελεστής δόμησης: 0.8795. 

γ. Ποσοστό κάλυψης: 27.26%. 

δ. Μέγιστο επιτρεπόμενο ύψος: δέκα πέντε (15) μέτρα. 

Το κτίριο πρέπει να αναγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης σε κλίμακα 1:100 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ 
αριθ. 56574/1989 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2 

Ακυρούται ο υπ’ αριθ. 327/1988 σχετικός τίτλος δικαιώματος μετα¬ 
φοράς συντελεστή δόμησης στο όνομα των Βασιλείου, Αθανασίου και 
Ελισσάβετ Τζία. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 66508/4843 (3) 

Χαρακτ7 ( ρισμυς ως διαταηρητέου του κτιρίου που βρίσκεται επί της 
πλατείας Ελευθερίας του Δήμου Καλαβρύτων (Ν. Αχαΐας) και καθο¬ 
ρισμός ειδικών όρων και περιορισμών δόμησης.. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (πάρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» καί άλλες σχετικές διατάξεις (Α' 91). 

2. Τις διατάξεις της υπ’ αριθ. Γ4δ 15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 

142). 

3. Την από 28.6.1988 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσικών Οικισμών. 

4..Την παρέλευση της προθεσμίας που ορίζεται από το άρθρο 4 παρ. 
2 του Ν. 1577/85 (Α' 210) χωρίς να περιέλθουν στην αρμόδια Δ/νση 
τυχόν αντιρρήσεις των ενδιαφερομένων, αποφασίζουμε: 

1. Χαρακτηρίζουμε ως διατηρητέο το κτίριο που βρίσκεται στην 
Πλατεία Ελευθερίας του ρυμοτομικού σχεδίου του δήμου Καλαβρύτων 
(Ν. Αχαΐας), φερόμενο ως ιδιοκτησία του Δημ. Γεωργακόπουλου, όπως 
φαίνεται με κόκκινη διαγράμμιση στο σχετικό πρωτότυπο διάγραμμα σε 
κλίμακα 1:2000 που θεωρήθηκε άπό τον Προϊστάμενο της Δ/νσης Το¬ 
πογραφικών Εφαρμογών με την υπ’ αριθ. /1989 πράξη του. 

Ακριβές αντίγραφο του διαγράμματος αυτού θα είναι αναρτημένο 
από την επομένη της δημοσίευσης της παρούσας απόφασης στην Εφη¬ 
μερίδα της Κυβερνήσεως στο Τμήμα Αρχείου Σχεδίων της Δ/νσης Το¬ 
πογραφικών Εφαρμογών του Υπουργείου ΠΕ.ΧΩ.ΔΕ Πουλίου και 
Αμαλιάδος 17. 

2. Διατηρητέο χαρακτηρίζεται το αρχικό κτίριο και οι εναρμονιζόμε¬ 
νες με αυτό μεταγενέστερες προσθήκες, όχι όμως και τα κάθε είδους 
υπάρχοντα προκτίσματα που αλλοιώνουν τη μορφή του. 


Ο καθορισμός των προσκτισμάτων και οι επεμβάσεις που πρέπει να 
γίνουν σε αυτά πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο διατηρητέο κτίριο απαγορεύεται κάθε αφαί¬ 
ρεση, αλλοίωση ή καταστροφή των επί μέρους αρχιτεκτονικών ή καλλι¬ 
τεχνικών διακοσμητικών στοιχείων του, πλην των προσκτισμάτων ή 
των στοιχείων του κτιρίου για τα οποία η ΕΠΑΕ έχει γνωμοδοτήσει για 
την αφαίρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του διατηρητέου κτιρίου 
εφόσον δεν αλλοιώνεται ο γενικός αρχιτεκτονικός χαρακτήρας του κτι¬ 
ρίου και δεν θίγονται τα διατηρητέα στοιχεία του. 

5. α. Αιτήσεις για ανέγερση νέων κτιρίων στο οικόπεδο ή προσθήκες 
στο διατηρητέο κτίριο, αποστέλλονται από την Πολεοδομική Υπηρεσία 
στην αρμόδια Δ/νση του Υπουργείου Περιβάλλοντος Χωροταξίας και 
Δημοσίων Έργων με γνώμη της ΕΠΑΕ, για ειδικές ρυθμίσεις σύμφωνα 
με την παρ. 2 του άρθρου 4 του Ν. 1577/1985 εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

β,.Κατ’ εξαίρεση από το προηγούμενο εδάφιο επιτρέπονται προσθή¬ 
κες περιορισμένων διαστάσεων εφόσον κριθούν απαραίτητες για τη λει¬ 
τουργική εξυπηρέτηση του χτιρίου μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Δεν επιτρέπεται η τοποθέτηση φωτεινών επιγραφών ή διαφημί¬ 
σεων στο χαρακτηριζόμενο ως διατηρητέο κτίριο. Επιτρέπονται μόνο οι 
περιορισμένων διαστάσεων επιγραφές που πληροφορούν για την χρήση 
του κτιρίου. 

7. Για οποιαδήποτε οικοδομική εργασία στο εξωτερικό και εσωτερικό 
των διατηρητέων κτιρίων και στο χώρο που το περιβάλλει καθώς και 
για την τοποθέτηση επιγραφών, απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 3 Οκτωβρίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


